ไปอุดฟันมาเสร็จตอนบ่ายสามโมง แล้วเลือดไหลไม่หยุดจนถึงเช้าของอีกวัน แต่วันที่ไปอุดฟัน ไปเล่นน้ำที่สระว่ายน้ำมาด้วย กลับมารู้สึกตัวชา ไม่มีแรง ปวดหัว ร้อนๆหนาวๆ ปวดตัว เหมือนจะเป็นไข้ แต่วัดไข้แล้วได้ 36.4 แบบนี้จะเป็นอะไรไหมคะ กลัวเล่นน้ำแล้วจะติดเชื้อ
สวัสดีค่ะ หากวัดอุณหภูมิร่างกายได้ 36.4 องศาเซลเซียส ถือว่ายังไม่มีไข้ แนะนำควรสังเกตอาการไปก่อน และวัดซ้ำดูบ่อยๆ ซึ่งหากให้แม่นยำ ก็ควรวัดอุณหภูมิในปาก หากวัดได้เกิิน 37 องศาเซลเซียส ก็จะถือว่ามีไข้ หรือหากไม่แน่ใจ ก็ควรไปพบแพทย์เพื่อตรวจค่ะในเบื้องต้น หากรู้สึกปวดหัว ร้อนๆ หนาวๆ ปวดตามตัว ก็ควรดื่มน้ำเปล่ามากๆ แต่ไม่ดื่มน้ำเย็น ไม่ตากแดด ไม่ตากลม งดการทำงานหนักไปก่อน พักผ่อนมากๆ ไม่ดื่มแอลกอฮอล์ และอาจทานยาแก้ปวด เช่น พาราเซตามอล เป็นต้น หากอาการไม่ดีขึ้น หรือมีอาการอื่นๆ เพิ่ม ก็ควรไปพบแพทย์เพื่อตรวจค่ะทั้งนี้ หากต่อมามีไข้จริง ส่วนใหญ่ไข้ ก็จะเกิดจากการติดเชื้อ โดยมีได้หลายโรคมากมาย โดยหากมีประวัติไปเล่นน้ำที่สระว่ายน้ำมา ก็อาจเกิดจากการติดเชื้อโรคที่สระว่ายน้ำก็ได้ค่ะ หรือหากได้ไปทำฟันมา และมีเลือดออกเยอะ ก็อาจเป็นสาเหตุทำให้ร่างกายรู้สึกอ่อนเพลีย เหมือนมีไข้ได้เช่นกัน หรืออาจเกิดจากมีเชื้อโรคลุกลามเข้าสู่กระแสเลือดจากแผลเล็กๆ ที่เกิดจากการทำฟัน ทำให้เกิดมีไข้ได้ แต่ทั้งนี้ หากเชื้อโรคมีปริมาณไม่มาก ร่างกายก็จะสามารถกำจัดไปได้เองในที่สุดค่ะ